sagorsarker/bangla-wikipedia huggingface dataset:
বোল্যান্ড ক্রিকেট দল

বোল্যান্ড ক্রিকেট দল () দক্ষিণ আফ্রিকার পশ্চিম কেপ প্রদেশের বোল্যান্ড অঞ্চলের প্রতিনিধিত্বকারী প্রথম-শ্রেণীর ক্রিকেট দল। সিএসএ প্রাদেশিক প্রতিযোগিতায় দলটি অংশ নিয়ে থাকে। বোল্যান্ড ক্রিকেট বোর্ড (বিসিবি) কর্তৃক দলের সদস্য মনোনয়ন ও দলটি পরিচালিত হয়। পার্লভিত্তিক বোল্যান্ড পার্কে স্বাগতিক দল হিসেবে নিজেদের খেলা আয়োজন করে থাকে। সাংগঠনিকভাবে বিসিবি এতদঞ্চলের ক্রিকেট প্রশাসন ও উন্নয়নে দায়বদ্ধ। পাশাপাশি বোল্যান্ড দলের ব্যবস্থাপনা ও উন্নয়ন করাই এর মূল দায়িত্ব। বর্তমানে বিসিবি ১৯৯২ সালে প্রতিষ্ঠিত হয়েছে। এরপূর্বে বোল্যান্ড ক্রিকেট ইউনিয়ন ও শুরুরদিকের বোল্যান্ড ক্রিকেট বোর্ড একীভূত হয়ে বর্তমান বিসিবিতে পরিণত হয়।
অক্টোবর, ১৯৮০ সালে বোল্যান্ড দল প্রথম-শ্রেণীর ক্রিকেটে অংশ নেয়। শুরুতে দলটি বি-প্রদেশভূক্ত প্রথম-শ্রেণীর ক্রিকেট প্রতিযোগিতায় অংশ নেয় ও ১৯৯৪ সালে এ-প্রদেশভূক্ত দলের মর্যাদা লাভ করে। সুপারস্পোর্ট সিরিজে ওয়েস্টার্ন প্রভিন্স দলের সাথে একীভূত হয় ও ওয়েস্টার্ন প্রভিন্স বোল্যান্ড গঠন করে যা অক্টোবর, ২০০৪ সাল থেকে কেপ কোবরাস নামে পরিচিত। ২০০৪ সাল থেকে বোল্যান্ড দল সিএসএ প্রভিন্সিয়াল কম্পিটিশনে প্রতিদ্বন্দ্বিতা করছে। ২০১৫-১৬ মৌসুম শেষে ২৯৮টি প্রথম-শ্রেণীর ক্রিকেট খেলায় অংশ নিয়ে ৭৪ জয়, ১২২ পরাজয়, ১০০ ড্র ও দুইটি খেলায় টাই করেছে।
দক্ষিণ আফ্রিকার আন্তর্জাতিক খেলোয়াড়দের মধ্যে বোল্যান্ডের পক্ষে অংশগ্রহণকারী পেস বোলার চার্ল ল্যাঙ্গেভ্যাল্ট ২০০৭ সালে জাতীয় পর্যায়ে বর্ষসেরা খেলোয়াড়ের মর্যাদা লাভ করেন। তিনি ১৯৯৭ থেকে ২০১৩ সাল পর্যন্ত ঘরোয়া ক্রিকেটে বোল্যান্ডের পক্ষে খেলেন। এছাড়াও, অল-রাউন্ডার জাস্টিন অনটং ২০১৭ সাল পর্যন্ত প্রায় বিশ বছর বোল্যান্ডের প্রতিনিধিত্ব করছেন।
বোল্যান্ডের মাঠগুলো নিম্নরূপ:
কলিন বেলিঞ্জার

কলেন মেই বেলিঞ্জার (জন্ম নভেম্বর ২১, ১৯৮৬) একজন মার্কিন ইউটিউবার, কৌতুক অভিনেত্রী, অভিনেত্রী, গায়ক এবং লেখক। তিনি তার ইন্টারনেট চরিত্র মিরান্ডা সিংসের জন্য, ইউটিউবে চরিত্রের ভিডিও পোস্ট করা, বিশ্বব্যাপী প্রেক্ষাগৃহে ট্যুরে তার এক মহিলা কৌতুক অভিনয়ের জন্য এবং চরিত্রের উপর ভিত্তি করে নেটফ্লিক্সের আসল টেলিভিশন শো তৈরির জন্য সুপরিচিত। তিনি প্রচুর পরিমাণে ইউটিউব ভিডিওতে ব্যঙ্গ-বিদ্রূপ করতে শো-বিজনেসে বিভক্ত হওয়ার আশায় লোকজনকে খারাপভাবে গাইতে ব্যঙ্গ করার জন্য হাস্যকরভাবে প্রতিভাশালী, অহঙ্কারী ও অভিজাত চরিত্রটি তৈরি করেছিলেন, তবে যারা তাদের প্রতিভার অভাব সম্পর্কে অজানা উপস্থিত হন। তার ভিডিও এবং স্টেজ অ্যাক্টে, নারকিসিস্টিক চরিত্রটি খারাপ গায় এবং নাচ করে, বর্তমান ঘটনাগুলি নিয়ে সে আলোচনা করে যা সে ভুল বোঝে, অদম্য "টিউটোরিয়াল" দেয়, অন্যান্য ইউটিউবার্সের সাথে সহযোগিতা করে এবং তার সমালোচকদের সম্পর্কে বিতর্ক করে, যাদের তিনি "বিদ্বেষী" বলেছেন। বলিঞ্জার নেটফ্লিক্স সিরিজ "হ্যাটার্স ব্যাক অফে" মিরান্ডার চরিত্রে কল্পনা করেছিলেন, প্রযোজন করেছেন, লিখেছেন এবং অভিনয় করেছেন, যা মিরান্ডার উৎস এবং পারিবারিক জীবন অনুসন্ধান করেছিল; এই সিরিজটি ২০১৬ এবং ২০১৭ সালে দুটি মওসুম ধরে চলেছিল ২০১৯ সালে তিনি নেটফ্লিক্স কমেডি বিশেষে মিরান্ডা'র চরিত্রে অভিনয় করেছিলেন এবং চরিত্র হিসাবে ট্যুর অব্যাহত রেখেছেন।
মায়ারানি পাল

মায়ারানি পাল একজন ভারতীয় রাজনীতিবিদ ছিলেন। তিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় তিনবার বহরমপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তার স্বামী শঙ্কর দাস পালও পশ্চিমবঙ্গ বিধানসভায় তিনবার বহরমপুর বিধানসভা কেন্দ্রের বিধায়ক হিসেবে দায়িত্ব পালন করেছিলেন। মায়ারানি পাল ২০১৯ সালের মার্চ মাসের ১৫ তারিখে ৮৬ বছর বয়সে মৃত্যুবরণ করেন।
প্রমথনাথ রায়

প্রমথনাথ রায় একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ সরকারের পরিকল্পনা দফতরের উপমন্ত্রী হিসেবে দায়িত্ব পালন করেছিলেন। তিনি পশ্চিমবঙ্গ বিধানসভায় চারবার কালিয়াগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ক্যান্সারে আক্রান্ত হয়ে ২০১৯ সালের ৩১ মে ৭৪ বছর বয়সে মৃত্যুবরণ করেন।
জেমস-এর গাওয়া গানের তালিকা

ফারুক মাহফুজ আনাম (মঞ্চ নাম জেমস হিসাবেই সবচেয়ে বেশি জনপ্রিয়; জন্ম: ২ অক্টোবর ১৯৬৪), হচ্ছেন একজন বাংলাদেশী গায়ক-গীতিকার, গিটারিস্ট, সুরকার ও অভিনেতা এবং একজন বলিউড নেপথ্য গায়ক। তিনি রক ব্যান্ড "ফিলিংস" (বর্তমানে নগর বাউল হিসাবে পরিচিত) এর প্রধান গায়ক, গীতিকার ও গিটারিস্ট, যা তিনি ১৯৭৭ সালে প্রতিষ্ঠা করেন। জেমস নওগাঁয় জন্মগ্রহণ করেন, এবং বেড়ে উঠেন চট্টগ্রাম শহরে।
জেমস ব্যান্ডের পাশাপাশি ""অনন্যা"" (১৯৮৯), ""পালাবে কোথায়?"" (১৯৯৫), ""দুঃখিনি দুঃখ করোনা"" (১৯৯৭), ""ঠিক আছে বন্ধু"" (১৯৯৯) এর মতো হিট অ্যালবাম দিয়ে সাফল্যের সঙ্গে তার সোলো ক্যারিয়ারও এগিয়ে নিয়ে যান। তিনি বলিউডের চারটি চলচ্চিত্রে প্লেব্যাক করেন, এগুলো "গ্যাংস্টার" (২০০৬), "ওহ লামহে" (২০০৬), "লাইফ ইন এ... মেট্রো" (২০০৭), "ওয়ার্নিং" (২০১৩)।
জেমস ১৯৯০ এর দশকে ফিলিংসের মুখ্যব্যক্তি হিসাবে মূলধারার খ্যাতিতে উঠে এসেছিলেন, যা "বিগ থ্রি অফ রক" এর মধ্যে অন্যতম, যারা এলআরবি এবং অর্কের পাশাপাশি বাংলাদেশে হার্ড রক সংগীত বিকাশ ও জনপ্রিয় করার জন্য প্রশংসিত। ফিলিংসকে বাংলাদেশের সাইকেডেলিক রক এর প্রবর্তক হিসাবে বিবেচনা করা হয়।
তাকে প্রায়শই "গুরু" নামে অভিহিত করা হয়।
দোয়েল প্রোডাক্টস কর্তৃক প্রকাশিত
সারগাম কর্তৃক প্রকাশিত
সূচিপ্রয়োগ

সূচিপ্রয়োগ, সুচ দেওয়া বা ইংরেজি পরিভাষায় ইনজেকশন (ইংরেজি Injection) বলতে সিরিঞ্জ তথা ছোট একটি পিচকিরির শেষপ্রান্তে অবস্থিত সুচ বা সুঁইয়ের (সাধারণত অধস্তাচ সুচ) সাহায্যে কোনও তরল, বিশেষ করে তরল ঔষধ কোনও ব্যক্তির দেহের অভ্যন্তরে প্রবিষ্ট করাকে বোঝায়। অন্ননালী পথ দিয়ে করা হয় না, ঔষধ প্রয়োগের এমন একটি পদ্ধতি হল সূচিপ্রয়োগ। সাধারণত যেসব ঔষধ ধীরে ধীরে শোষিত হয়, সেগুলিকে ত্বকের ভেতরে (অন্তঃত্বকীয়) বা ত্বকের ঠিক নিচে (অধস্তাচ সূচিপ্রয়োগ) কিংবা পেশীর অভ্যন্তরে (অন্তঃপেশী সূচিপ্রয়োগ) প্রবিষ্ট করা হয়। অন্যদিকে যেসমস্ত ঔষধ দ্রুত শোষিত হওয়া প্রয়োজন, সেগুলিকে সরাসরি শিরার অভ্যন্তরে (অন্তঃশিরা সূচিপ্রয়োগ) প্রবিষ্ট করা হয়। এছাড়া হৃৎপিণ্ডের অভ্যন্তরে (হৃদমধ্যস্থ), ধমনীর অভ্যন্তরে (অন্তঃধমনী), দেহকন্দরের (গর্তের ন্যায় অংশ) অভ্যন্তরে (কন্দরমধ্যস্থ) এবং অন্ত্রাবরক পর্দার অভ্যন্তরে (উদরঝিল্লিমধ্যস্থ) সূচিপ্রয়োগও প্রচলিত।
সূচিপ্রয়োগ সঠিক অবস্থানে এবং সংক্রমণ নিবারিত অবস্থায় সাধন করা আবশ্যক। ঠিক অবস্থানে সূচিপ্রয়োগ না করলে দেহকলার ক্ষতি হবার সম্ভাবনা থাকে। অন্যদিকে সূচিপ্রয়োগের স্থানটিকে সংক্রামণ নিবারক দিয়ে পরিষ্কার না করলে দেহ সংক্রামক ব্যাধি যেমন যকৃৎপ্রদাহ রোগে (হেপাটাইটিস) আক্রান্ত হতে পারে।
৯৫% সূচিপ্রয়োগ আরোগ্যমূলক সেবাতে, ৩% টিকাদানে এবং বাকিগুলি অন্যান্য উদ্দেশ্যে যেমন রক্ত পরিভরণের কাজে ব্যবহৃত হয়।
যোগেশ চন্দ্র বর্মন

যোগেশ চন্দ্র বর্মণ একজন ভারতীয় রাজনীতিবিদ ছিলেন। তিনি পশ্চিমবঙ্গ বিধানসভায় চারবার ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি পশ্চিমবঙ্গ সরকারের বন ও অনগ্রসর শ্রেণিকল্যাণ দপ্তরের মন্ত্রী ছিলেন। তিনি ২০১৯ সালের ১০ ফেব্রুয়ারি ৬৯ বছর বয়সে মৃত্যুবরণ করেন।
জিম সিমস

জেমস মর্টন সিমস (; জন্ম: ১৩ মে, ১৯০৩ - মৃত্যু: ২৭ এপ্রিল, ১৯৭৩) এসেক্সের লেটন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৩৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। লেগ ব্রেক বোলিংয়ের পাশাপাশি ডানহাতে কার্যকরী ব্যাটিংশৈলী প্রদর্শন করেছেন ‘সিমো’ ডাকনামে পরিচিত জিম সিমস।
১৯২৯ সাল থেকে ১৯৫৩ সাল পর্যন্ত জিম সিমসের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯২৯ থেকে ১৯৫২ সময়কালে মিডলসেক্সের পক্ষে ৩৮১টি প্রথম-শ্রেণীর খেলায় অংশগ্রহণ করেছিলেন জিম সিমস। ১৯২৯ সালে ক্লাবটির পক্ষে প্রথম-শ্রেণীর ক্রিকেটে অভিষেক ঘটে তার। এ পর্যায়ে ডানহাতি ব্যাটসম্যান হিসেবে ৭১৭৩ রান ও অফ ব্রেক বোলার হিসেবে ১২৫৭ উইকেট পেয়েছেন। ব্যক্তিগত সর্বোচ্চ করেন ১২১ ও ইনিংসে সেরা বোলিং করেন ১০/৯০।
ইস্টের সদস্যরূপে ওয়েস্টের বিপক্ষে কিংস্টন-আপোন-টেমসের খেলায় ৯০ রান খরচায় সমূদয় উইকেট পান। এর ১৫ বছর পূর্বে ওল্ড ট্রাফোর্ডে ল্যাঙ্কাশায়ারের বিপক্ষে ৯/৯২ বোলিং পরিসংখ্যান গড়েছিলেন। ১৯৪৭ সালে লর্ডসে এ. মেলভিলের নেতৃত্বাধীন দক্ষিণ আফ্রিকা একাদশের বিপক্ষে মিডলসেক্সের সদস্যরূপে হ্যাট্রিক করেছিলেন। ১৯৩৩ সালে চেস্টারফিল্ডে চার বলের ব্যবধানে তিনজন ডার্বিশায়ার ব্যাটসম্যানকে বিদেয় করেন।
২৪.৯২ গড়ে ১৫৮১ উইকেট পান। চারটি সেঞ্চুরি করেছিলেন তিনি। প্রায়শঃই ব্যাটিং উদ্বোধনে নামতেন। দ্বিতীয় বিশ্বযুদ্ধের পর বোলিংয়ের দিকে ঝুঁকে পড়েন। ১৯৩৯ সালে ২০.৩০ গড়ে ব্যক্তিগত সর্বাধিক ১৫৯ উইকেট পান।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জিম সিমস। ১৩ জুলাই, ১৯৩৫ তারিখে লিডসে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৩৭ তারিখে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন তিনি।
১৯৩৫-৩৬ মৌসুমে পার্সি হোমসের নেতৃত্বে অস্ট্রেলিয়া গমন করেন। পরবর্তী শীতে আবারও গাবি অ্যালেনের দলে ছিলেন। অন্যান্য খেলায় ভালো করলেও দুই টেস্টে তাকে বেশ মাশুল গুণতে হয়েছিল। নিজ দেশে ১৯৩৫ সালে দক্ষিণ আফ্রিকা ও ১৯৩৬ সালে ভারতের মুখোমুখি হন।
চমৎকার ক্রিকেটার ছিলেন তিনি। উচ্চমানের ক্রীড়াসুলভ মনোবৃত্তি কারণে স্মরণীয় হয়ে থাকবেন। দ্রুতলয়ে লেগ ব্রেক বোলিংয়ে পারদর্শী ছিলেন। অনেকাংশেই ভারতীয় ক্রিকেট তারকা ভাগবত চন্দ্রশেখরের বোলিংয়ের সাথে মিল ছিল। গ্লুচেস্টারশায়ারের চার্লি বার্নেটের ন্যায় আক্রমণাত্মক ব্যাটসম্যানের বিপক্ষে দৃষ্টিনন্দন বোলিং করেছিলেন। আট মৌসুমে শতাধিক উইকেট পেয়েছেন। ১৯৪৮ সালে কিংস্টনে উৎসব খেলায় ইনিংসে সবকটি উইকেট লাভের বিরল কৃতিত্ব গড়েন।
আরসি রবার্টসন-গ্লাসগো তার গ্রন্থ ‘ক্রিকেট প্রিন্টসে’ জিম সিমস সম্পর্কে মন্তব্য করেন যে, নিঃসন্দেহে তিনি দূর্বোধ্য গুগলি বোলার। দীর্ঘ, শীর্ণকায় জিম সিমস মিডলসেক্স কর্তৃপক্ষের সুনজরে ছিলেন। পাঁচ মৌসুমের মধ্যে দুইবার আর্থিক সুবিধা গ্রহণের খেলার জন্যে তাকে মনোনীত করে। ১৯৪৬ সালের প্রথমটি অবশ্য বৃষ্টিতে মারাত্মকভাবে ব্যাহত হয়।
ক্রিকেট খেলা থেকে অবসর গ্রহণের পর ১৯৫৩ সালে মিডলসেক্সের কোচের দায়িত্ব পালনসহ স্কোরারের ভূমিকায় অবতীর্ণ হয়েছিলেন। ১৯৬৯ সালে জিম অলডিসের পরিবর্তে আমৃত্যু এ দায়িত্ব পালন করেন। ২৫ এপ্রিল, ১৯৭৩ তারিখে ৬৯ বছর বয়সে কেন্টের ক্যান্টারবারি এলাকায় আকস্মিকভাবে হৃদযন্ত্রক্রীয়ায় আক্রান্ত হয়ে জিম সিমসের দেহাবসান ঘটে।
ইমাম উদ্দিন আহমেদ

ইমাম উদ্দিন আহমেদ বাংলাদেশের সিলেট বিভাগের মৌলভীবাজার জেলার একজন রাজনীতিবিদ। মৌলভীবাজার-১ (বড়লেখা-জুড়ী) আসন থেকে ১৯৮৬ সালের নির্বাচনে জাতীয় পার্টির নির্বাচিত সংসদ সদস্য।
ইমাম উদ্দিন আহমেদ তৎকালীন সিলেট জেলার মৌলভীবাজারে জন্মগ্রহণ করেন।
আজিজুর রহমান (রাজনীতিবিদ)

আজিজুর রহমান (২৬ সেপ্টেম্বর ১৯৪৩–১৮ আগস্ট ২০২০) বাংলাদেশের জাতীয় সংসদের মৌলভীবাজার-৩ থেকে তৃতীয় জাতীয় সংসদ নির্বাচন ও পঞ্চম জাতীয় সংসদ নির্বাচনের বাংলাদেশ আওয়ামী লীগের সাংসদ। ২০২০ সালের স্বাধীনতা পদক পুরস্কার দেওয়া হয় তাকে।
আজিজুর রহমান ২৬ সেপ্টেম্বর ১৯৪৩ সালে মৌলভীবাজার জেলার গুজারাই গ্রামে সম্ভ্রান্ত পরিবারে জন্মগ্রহণ করেন। তার পিতা আব্দুল সত্তার এবং মাতা কাঞ্চন বিবি। শ্রীনাথ সরকারি প্রাথমিক বিদ্যালয়ে প্রাথমিক, মৌলভীবাজার সরকারি উচ্চ বিদ্যালয় হতে মাধ্যমিক ও মৌলভীবাজার সরকারি কলেজ থেকে উচ্চমাধ্যমিক এবং বৃন্দাবন কলেজ হতে বি.কম. ডিগ্রী অর্জন করেন।
১৯৭০ সালের সাধারণ নির্বাচনে প্রাদেশিক পরিষদের সদস্য নির্বাচিত হোন। ১৯৭১ সালের ২৬ মার্চ কারাবরণ করার পর ৭ এপ্রিল মুক্তিবাহিনী কর্তৃক জেল ভেঙ্গে সিলেট কারাগার থেকে মুক্তিবাহিনী কর্তৃক মুক্ত হোন। ২ মে পাকবাহিনীর মৌলভীবাজার আক্রমণের পর ভারতের ত্রিপুরা রাজ্যে গিয়ে মুক্তিযুদ্ধ সংগঠনে যোগ দেন। মুজিবনগর সরকারের ভারপ্রাপ্ত রাষ্ট্রপতির আহ্বানে পশ্চিমবঙ্গের বাগডুগায় (দার্জিলিং) প্রথম পার্লামেন্ট অধিবেশনে যোগদান করেন। প্রবাসী সরকার কর্তৃক আয়োজিত সামরিক প্রশিক্ষণে প্রাদেশিক পরিষদ সদস্য হিসেবে তিনি সামরিক প্রশিক্ষণ গ্রহণ করে এবং ৪ নম্বর সেক্টরের রাজনৈতিক কো-অর্ডিনেটর ও কমান্ডার হিসেবে দায়িত্ব পালন করেন তিনি। ৩ ডিসেম্বর শমসেরনগর, ৬ ডিসেম্বর রাজনগর এবং ৮ ডিসেম্বর মৌলভীবাজার মহকুমা প্রশাসকের কার্যালয়ে স্বাধীন বাংলাদেশের পতাকা উত্তোলনের মাধ্যমে মৌলভীবাজারকে হানাদার মুক্ত ঘোষণা করেন। ১৯৮৬ ও ১৯৯১ সালে অনুষ্ঠিত জাতীয় সংসদ নির্বাচনে সংসদ সদস্য হিসেবে এবং ১৯৯১ সালে জাতীয় সংসদের বিরোধী দলীয় হুইপ হিসেবে দায়িত্ব পালন করেন। বাংলাদেশ আওয়ামী লীগ মৌলভীবাজার জেলা শাখায় সাধারণ সম্পাদক হিসেবে দুইবার ও সভাপতি হিসেবে দুইবার দায়িত্ব পালন করেন। বাংলাদেশ আওয়ামী লীগ কেন্দ্রীয় কমিটির সদস্য ও পরবর্তীতে যুগ্ম সাধারণ সম্পাদক হিসেবে দায়িত্ব পালন করেছেন। ২০১১ সালের ২০ ডিসেম্বর মৌলভীবাজারে প্রশাসক হিসেবে যোগদান করেন এবং পরবর্তীতে ২০১৬ সালের ২৮ ডিসেম্বর অনুষ্ঠিত জেলা পরিষদ নির্বাচনে চেয়ারম্যান নির্বাচিত হয়ে দায়িত্বরত।
আজিজুর রহমান ১৮ আগস্ট ২০২০ সালে করোনাভাইরাসে আক্রান্ত হয়ে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে মৃত্যুবরণ করেন।
গিয়াস উদ্দিন চৌধুরী

গিয়াস উদ্দিন চৌধুরী বাংলাদেশের সিলেট বিভাগের মৌলভীবাজার জেলার রাজনীতিবিদ যিনি তৎকালীন সিলেট-১৬ ও মৌলভীবাজার-৩ আসনের সংসদ সদস্য ছিলেন।
গিয়াস উদ্দিন চৌধুরী তৎকালীন সিলেট জেলার মৌলভীবাজারে জন্মগ্রহণ করেন।
গিয়াস উদ্দিন চৌধুরী ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৬ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে তৃতীয় জাতীয় সংসদ নির্বাচনে মৌলভীবাজার-৩ আসন থেকে আওয়ামী লীগের প্রার্থী আজিজুর রহমানের কাছে পরাজিত হন।
১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মৌলভীবাজার-৩ আসন থেকে সংসদ সদস্য নির্বাচিত হন।
১৯৯১ সালের পঞ্চম ও ১২ জুন ১৯৯৬ সালের সপ্তম নির্বাচনে জাতীয় সংসদ নির্বাচনে জাতীয় পার্টির প্রার্থী হিসেবে অংশগ্রহণ করে মৌলভীবাজার-৩ আসন থেকে পরাজিত হন।
সেভিল

সেভিল (; ) হল স্পেনের আন্দালুসিয়া ও সেভিল প্রদেশের রাজধানী ও প্রধান শহর। এটি গাদালাকিভিয়ার নদীর সমভূমিতে অবস্থিত।
২০১৬ সালের হিসাব অনুসারে সেভিলের জনসংখ্যা প্রায় ৬৯০,০০০ এবং পৌরসভা জনসংখ্যা ছিলো প্রায় ১.৫ মিলিয়ন, যা এটিকে স্পেনের চতুর্থ বৃহত্তম শহর এবং ইউরোপীয় ইউনিয়নে ৩০তম জনবহুল পৌরসভায় পরিনত করেছে।
"হিসবাল" (Hisbaal) ছিলো সেভিলের সবচেয়ে আদি নাম। এটি দক্ষিণ-পশ্চিম আইবেরিয়ায় ফিনিশীয় ঔপনিবেশিক কালে তারতেশিয়ান সংস্কৃতি হতে উদ্ভূত বলে ধারণা করা হয় এবং এর দ্বারা "দেবতা বাআল" (God Baal)-কে নির্দেশ করে।
সেভিল আনুমানিক ২,২০০ বছরের প্রাচীন শহর। বিভিন্ন ধরনের সভ্যতার বিকাশের ফলে এই শহরটি আলাদা আলাদা বৈশিষ্ট্য এবং একটি বৃহত এবং সু-সংরক্ষিত ঐতিহাসিক কেন্দ্র হিসাবে পরিচিতি পেয়েছে।
শহরটির পৌরাণিক প্রতিষ্ঠাতা হিসাবে হারকিউলিসকে উল্লেখ করা হয়; সাধারণত ফিনিশীয় দেবতা মেলকার্টের সাথে যার পরিচিতি, যিনি পৌরাণিক কাহিনী অনুসারে জিব্রাল্টারের হয়ে আটলান্টিকের পথে যাত্রা করেছিলেন এবং ক্যাডিজ এবং সেভিলের বর্তমান প্রাচীন স্থাপনাগুলোতে বাণিজ্যিক কেন্দ্র স্থাপন করেছিলেন।
জাতীয় ভূসংস্থানিক মানচিত্র (পৃষ্ঠা ৯৮৪, ৯৮৫ ও ১০০২) অনুসারে সেভিলের আয়তন । এটি গাদালাকিভিয়ার নদীর দ্বারা সৃষ্ট উর্বর ভূমিতে গড়ে উঠেছে। সমুদ্রপৃষ্ঠ হতে এর গড় উচ্চতা ৭ মিটার (২৩ ফুট)।
২০২০ ইন্ডিয়ান প্রিমিয়ার লিগ

২০২০ ইন্ডিয়ান প্রিমিয়ার লিগ (আইপিএল ১৩ নামেও পরিচিত) হচ্ছে ইন্ডিয়ান প্রিমিয়ার লিগের ১৩তম আসর, এটি হচ্ছে একটি পেশাদার টুয়েন্টি২০ ক্রিকেট লিগ যেটি ২০০৭ সালে ভারতীয় ক্রিকেট নিয়ন্ত্রণ বোর্ড দ্বারা প্রতিষ্ঠিত হয়েছিল। জুলাই ২০১৯ এ, নিশ্চিত করা হয় যে এবারের আসরে দুইটি নতুন দল অন্তর্ভুক্ত করা হবে।
প্রতিযোগিতটি ২৯ মার্চ, ২০২০ এ অনুষ্ঠিত হওয়ার জন্য নির্ধারিত হয়েছিল, কিন্তু বিশ্বজুড়ে বয়ে যাওয়া করোনা ভাইরাস মহামারীর কারণে খেলাটিকে ১৫ এপ্রিল পর্যন্ত স্থগিত ঘোষণা করা হয়। পরে ভারতের প্রধানমন্ত্রী নরেন্দ্র মোদী সারা দেশে করোনা পরিস্থিতিকে নিয়ন্ত্রণ রাখতে ৩ মে ২০২০ পর্যন্ত লকডাউন ঘোষণা করলে, ভারতীয় ক্রিকেট নিয়ন্ত্রণ বোর্ড খেলাটিকে অনির্দিষ্ট সময়ের জন্য স্থগিত ঘোষণা করে। ২ আগস্ট ২০২০ এ ঘোষণা করা হয় যে, খেলাটি ১৯ সেপ্টেম্বর ও ১০ নভেম্বর সময়সীমার মধ্যে সংযুক্ত আরব আমিরাতে অনুষ্ঠিত হবে। ১০ আগস্ট ২০২০, ভারত সরকার খেলাটি সংযুক্ত আরব আমিরাতে সম্পন্ন করতে অনুমতি প্রদান করে। খেলাটির সম্পূর্ণ সূচি নিশ্চিত করা হয় ৬ সেপ্টেম্বর ২০২০ তারিখে।
৪ আগস্ট ২০২০, ভিভো ইন্ডিয়ান প্রিমিয়ার লিগ (আইপিএল) এর এ বছরের প্রধান পৃষ্ঠপোষক হিসাবে তাদের নাম তুলে নেয়। ১৮ আগস্ট, অনলাইন ভিত্তিক কাল্পনিক ক্রিকেট লিগ ফ্যান্টাসি ক্রিকেট-এর ড্রীম১১ 
ভারতীয় ক্রিকেট কন্ট্রোল বোর্ড খেলার সূচী প্রকাশ করে ১৮ ফেব্রুয়ারি ২০২০ তারিখে। লিগ পর্যায়ের খেলাগুলো ২৯ মার্চ ২০২০ থেকে শুরু হতে নির্ধারিত হয়, যেখানে উদ্বোধনী খেলায় বিগত মৌসুমের ফাইনালে অংশগ্রহণকারী দুটি দল মুম্বই ইন্ডিয়ান্স ও চেন্নাই সুপার কিংস মুখোমুখি হতে নির্ধারিত হয়েছিল। অতঃপর, চলমান করোনা ভাইরাস বৈশ্বিক মহামারীর কারণে, মহারাষ্ট্রের চীফ মিনিষ্টার উদ্ভব থাকেরয় ঘোষণা করেন যে, ১২ মার্চ আইপিএলের খেলাগুলো অনুষ্ঠিত হতে পারে, যদি তারা দর্শকহীন মাঠে খেলা অনুষ্ঠানের কথা বিবেচনায় রাখে। পরে দিল্লির ডেপুটি চীফ মিনিস্টার মনীষ শিশোধিয়া চূড়ান্ত ঘোষণায় বলেন যে, দিল্লিতে আপাতত আইপিএলের কোন খেলা অনুষ্ঠিত হচ্ছে না।
কিংস এলেভেন পাঞ্জাবের অধিনায়ক রবিচন্দ্রন অশ্বিন ২০১৯ এর নভেম্বরে দিল্লি ক্যাপিটালস এ বদলী হয়ে যান। আজিঙ্কা রাহানে, ট্রেন্ট বোল্ট ও মায়াঙ্ক মারকন্ডে অকশন পূর্ববর্তী ট্রেডে বেতন বৃদ্ধি পেয়েছেন। ২০১৯ সালের ১৫ নভেম্বর অবমুক্ত খেলোয়াড়দের নাম ঘোষণা করা হয়। এদের মধ্যে ছিলেন রবিন উথাপ্পা, যুবরাজ সিং ও ক্রিস লিন এর মতো খেলোয়াড়েরা। ২০১৯ মৌসুমের সবচেয়ে দামী খেলোয়াড় জয়দেব উনাদকাট-এর নামও অবমুক্ত খেলোয়াড় তালিকায় ছিল। ২০২০ এর পরিবর্তনকালীন সময়ে মোট ১২ জন খেলোয়াড় দল বদল করেন।
২০২০ মৌসুমের খেলোয়াড়দের নিলাম অনুষ্ঠিত হয় কলকাতায় ১৯ অক্টোবর ২০১৯ তারিখে। কলকাতা নাইট রাইডার্স কর্তৃক নিলামকৃত প্যাট কামিন্স ছিলেন সবচেয়ে দামী খেলোয়াড় . ভারতীয় খেলোয়াড়দের মধ্যে সবচেয়ে দামী খেলোয়াড় ছিলেন চেন্নাই সুপার কিংস এর নিলামকৃত পিযুষ চাওলা ।
বিসিসিআই ১৮ ফেব্রুয়ারি ২০২০ তারিখে খেলার বিস্তারিত সূচী প্রকাশ করে।
লিগ পর্যায়ের খেলাগুলো ২৯ মার্চ ২০২০ তারিখে শুরু হয়।
১৩ মার্চ ২০২০, ভারতীয় ক্রিকেট নিয়ন্ত্রণ বোর্ড (বিসিসিবি) করোনা ভাইরাস আতঙ্কে খেলাটিকে ১৫ এপ্রিল পর্যন্ত স্থগিত ঘোষণা করে।
আইপিএল ২০২০ মৌসুমের লিগ পর্যায়ের খেলাগুলোর তালিকা আইপিএলের অফিসিয়ার ওয়েবসাইটে প্রকাশ করা হয় ৬ সেপ্টেম্বর।
----
অমর বসু (রাজনীতিবিদ)

অমর বসু একজন ভারতীয় রাজনীতিবিদ ছিলেন। তিনি পশ্চিমবঙ্গ বিধানসভায় ২০০৬ সালে ঝাড়গ্রাম বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ২০ ফেব্রুয়ারি ৭৯ বছর বয়সে মৃত্যুবরণ করেন।
পাটিগণিতের মৌলিক উপপাদ্য

সংখ্যাতত্ত্বে পাটিগণিতের মৌলিক উপপাদ্য, (অনন্য উৎপাদকে বিশ্লেষণ উপপাদ্য কিংবা অনন্য মৌলিক উৎপাদকে বিশ্লেষণ উপপাদ্যও বলা হয়) অনুযায়ী ১-এর চেয়ে বড় প্রত্যেকটি পূর্ণ সংখ্যা হয় নিজে একটি মৌলিক সংখ্যা, নয় মৌলিক সংখ্যাসমূহের গুণফলরূপে প্রকাশ করা যায় এবং, অধিকন্তু, এই উপস্থাপনটি উৎপাদকসমূহের ক্রমকে উপেক্ষা করলে অনন্য হয়। উদাহরণস্বরূপ,
এই উপপাদ্যটি এই উদাহরণের জন্য দুটি বিষয় বিবৃত করে: প্রথমত, ১২০০-কে একাধিক মৌলিক সংখ্যার গুণফল আকারে প্রকাশ করা যেতে পারে এবং দ্বিতীয়ত, যেভাবেই এটি করা হোক না কেন এতে অবশ্যই ঠিক চারটি ২, একটি ৩, দুটি ৫ থাকবে এবং অন্য কোন মৌলিক সংখ্যা এই গুণফলে থাকবে না।
এক্ষেত্রে উৎপাদকগুলো মৌলিক সংখ্যা হওয়া জরুরী; যৌগিক সংখ্যাসমৃদ্ধ উৎপাদকে বিশ্লেষণ অনন্য নাও হতে পারে (যেমন: formula_2).
এই উপপাদ্যটি ১-কে মৌলিক না বিবেচনা করার একটি প্রধান কারণ: যদি ১ মৌলিক সংখ্যা হত, তবে মৌলিক উৎপাদকে বিশ্লেষণ অনন্য হত না; উদাহরণস্বরূপ,
ফাইরুজ লাবিবা

ফাইরুজ লাবিবা একজন বাংলাদেশী কনিষ্ঠ কণ্ঠশিল্পী। গানের রাজা ২০১৯ এর চ্যাম্পিয়ন হিসাবে তিনি মুকুট পায়।
লবিবার জন্ম খুলনায়। তিনি সরকারী করোনেশন বালিকা উচ্চ বিদ্যালয়ে পড়াশোনা করছেন। তার বড় বোন ফাইরুজ মালিহা ও একজন গায়িকা। তিনি চ্যানেল আই খুঁদে গান রাজ ২০১৩ এর চ্যাম্পিয়ন হয়েছেন। তার বাবা ব্যবসায়ী এবং মা অ্যাডভোকেট।
লাবিবার যখন দুই বছর বয়স তখন থেকে গান শেখা শুরু করেন। ২০১৮ সালে তিনি গানের রাজাতে অংশ নিয়েছিলেন এবং চ্যাম্পিয়ন হয়েছিলেন।
লাবিবার প্রথম মৌলিক গান কেন এত চাই তোকে প্রকাশ পেয়েছে ৫ নভেম্বর ২০১৯ এ। গানটিতে লাবিবার সাথে কন্ঠ দিয়েছেন ইমরান মাহমুদুল। গানটি লিখেছেন গীতিকার রবিউল ইসলাম জীবন এবং সুর ও সঙ্গীত করেছেন ইমরান।
উৎপাদক (গণিত)

গণিতে কোন পূর্ণ সংখ্যা formula_1 এর উৎপাদক, formula_1 এর গুননীয়কও বলা হয়, হল একটি পূর্ণ সংখ্যা formula_3 যা অন্য আর আরেকটি পূর্ণ সংখ্যার সঙ্গে গুণ হয়ে গুণফল রূপে formula_1 পাওয়া যায়। এক্ষেত্রে আরো বলা হয় যে formula_1 হল formula_3 এর গুণিতক। কোন পূর্ণ সংখ্যা formula_1 অন্য আরেকটি পূর্ণ সংখ্যা formula_3 দ্বারা বিভাজ্য হবে যদি formula_3 প্রদত্ত formula_1 এর উৎপাদক হয়; অর্থাৎ formula_1 কে formula_3 দ্বারা ভাগ করা হলে কোন ভাগশেষ অবশিষ্ট থাকে না।
ত্রিপদী (গণিত)

প্রাথমিক বীজগণিতের পরিভাষায় ত্রিপদী () এমন একটি বহুপদী গাণিতিক রাশি যাতে তিনটি একপদী রাশি যোজন বা বিযোজন সম্পর্কে যুক্ত থাকে। প্রতিটি রাশি একটি চলক এবং একটি সহগ (ধনাত্মক ধ্রুব রাশি) -এর গুণফল হিসেবে প্রকাশিত হয়।
যেমন: formula_1 একটি ত্রিপদী রাশি। এখানে formula_2 ও formula_3 হলো চলক, formula_4 হলো সহগ।
রেইনকোট (চলচ্চিত্র)

রেইনকোট ২০০৪ সালে নির্মিত ভারতীয় হিন্দি চলচ্চিত্র, যা পরিচালনা করেছেন ঋতুপর্ণ ঘোষ। চলচ্চিত্রটিতে অভিনয় করেছেন অজয় দেবগন, ঐশ্বর্যা রাই বচ্চন এবং আন্নু কাপুর। চলচ্চিত্রটি নির্মিত হয়েছে ও হেনরি কর্তৃক রচিত দ্য গিফট অব দ্য ম্যাজাই (১৯০৬) ছোট গল্প অবলম্বনে বলে ঋতুপর্ণ ঘোষ দাবী করলেও এটি মনোজ বসুর "প্রতিহিংসা" ছোটগল্পের পূ্ঙ্খানুপুঙ্খ চিত্ররূপ। জীবদ্দশায় পরিচালক কেন এটি স্বীকার করেননি বা কেনই বা তথ্যগোপন করে মিথ্যাচার করেছিলেন তা আর জানার কোন উপায় নেই।
বেকার মনোজ (অজয় দেবগন) ব্যবসা করার জন্য তার পুরনো বন্ধুদের কাছে সাহায্য চাইতে কলকাতায় আসে। এক বৃষ্টিভেজা দিনে সে দেখা করতে যায় পুরনো প্রেমিকা নীরজার (ঐশ্বরিয়া রাই বচ্চন) সাথে। প্রেমের বেদনাদায়ক গল্পগুলো ঠিক যেমন হয়, এটিও তার ব্যতিক্রম নয়। মনোজের চেয়ে বিত্তবান পরিবার পাওয়ায় দূর শহর কলকাতায় বিয়ে হয়ে গিয়েছিল নীরজার। বেচারা মনোজ কোনোভাবে ঠেকাতে পারেনি সেই বিয়ে। কিন্তু প্রেম কি এত সহজে মরে যায়? বহু বছর পরেও তার শুধু একবার দেখা করবার সাধ জাগে। অবশেষে দেখা হলেই তাদের স্মৃতিময়তার দেয়ালে আঘাত লাগে। মুহূর্তেই দুজন দুজনের কাছে সেই পুরনো মান্নু এবং নীরু হয়ে ওঠে।
এ.কে.এম গৌছ উদ্দিন

এ.কে.এম গৌছ উদ্দিন ( - ১১ মে ২০১৯) বাংলাদেশের রাজনীতিবিদ যিনি সিলেট-৬ আসনের সংসদ সদস্য ছিলেন।
এ.কে.এম গৌছ উদ্দিনের জন্ম সিলেট জেলার গোলাপগঞ্জ উপজেলার বুধবারীবাজার ইউনিয়নের চন্দরপুর গ্রামে সালে। তার পিতা তাহির আলী। তার মেয়ে গোলাপগঞ্জ উপজেলা সোস্যাল ট্রাস্টের সাংগঠনিক সম্পাদক ও যুক্তরাজ্য যুবলীগের মহিলা বিষয়ক সম্পাদিকা জেনিফার সারোয়ার লাক্সমী। জামাতা লন্ডন আওয়ামীলীগের ত্রাণ ও পুনর্বাসন সম্পাদক আব্দুর রহিম শামীম।
তিনি ৩ মার্চ ১৯৮৮ সালে অনুষ্ঠিত চতুর্থ জাতীয় সংসদ নির্বাচনে সিলেট-৬ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হয়েছিলেন।
সংসদ সদস্য থাকা অবস্থায় তিনি ব্যবসায়ী আফরোজ বক্সকে গুলি করে হত্যার কারণে আদালত তার বিরুদ্ধে মৃত্যুদণ্ড রায় দেন। হত্যাকাণ্ডের পর পরই আত্মগোপনে চলে যান তিনি। মৃত্যুর আগে পর্যন্ত ২৯ বছর তিনি পলাতক ছিলেন।
এ.কে.এম গৌছ উদ্দিন ১১ মে ২০১৯ সালে ভারতের একটি হাসপাতালে চিকিৎসাধীন অবস্থায় মৃত্যুবরণ করেন। তিনি বিবাহিত এবং ১ পুত্র ও ৩ কন্যার জনক।
শপলিফটার্স (চলচ্চিত্র)

গল্পটি একটি অতি সাদামাটা নিম্নবিত্ত পরিবারের। দারিদ্র‍্য ও অভাবকে নিত্যদিনের সাথী করে জীবন সংগ্রামে সংঘর্ষ করে টিকে ছিল এ পরিবারটি। পেটের ক্ষুধা নিবারণের তাগিদে পরিবারের প্রায় সব সদস্যই কোনো না কোনো উপায়ে উপার্জন করতে বাধ্য ছিল। কিন্তু শুধু খাদ্যই তো একটি পরিবারের তো বেঁচে থাকার নিমিত্তে একমাত্র চাহিদা হতে পারে না। তাই দৈনন্দিন জীবনের সাথে মিলেমিশে থাকা নানা ছোট-বড় প্রয়োজন মেটাতে সৎ পথে আয় করা ছাড়াও তাদের বেছে নিতে হয়েছিল সামান্য ছলচাতুরির আশ্রয়।
পরিবারের দুই পুরুষমানুষ, ওসামু ও শোতা প্রায়ই বিভিন্ন সুপার শপ অথবা দোকানে ঢুকে কেনাকাটা করার ভান করে এপাশ-ওপাশ ঘুরে ঘুরে কর্তৃপক্ষের চোখকে ফাঁকি দিয়ে নিজেদের চাহিদা মতো জিনিসপত্র ব্যাগে ভরে ফেলত। এ কাজটি করার সময় তারা হাত দিয়ে সাংকেতিক ভাষায় কথা বলে পরস্পরের সাথে তথ্য আদানপ্রদান করত। এমনকি চুরি করার সময় হাতেনাতে ধরা পড়ে যাওয়া এড়াতে দুজন দুজনকে চারপাশের পরিস্থিতি সম্পর্কে সর্তক করত। অনেকটা পেশাদার চোরদের মতো অতি সাবধানতা অবলম্বন করে জনসম্মুখে দোকান থেকে বেরিয়ে আসত তারা। এরপর ফিরে যেত নিজেদের ছোট্ট কুটিরে।
মাইবাম কুঞ্জ

মাইবাম কুঞ্জ একজন ভারতীয় রাজনীতিবিদ ছিলেন। তিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি মনিপুর বিধানসভায় পাঁচবার হিয়াঙ্গালাম বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৭৪ সালে মনিপুর সরকারের তথ্যমন্ত্রী হিসেবে দায়িত্ব পালন করেছিলেন। তিনি ২০১৪ সালের ১১ আগস্ট ৭৩ বছর বয়সে মৃত্যুবরণ করেন।
শরফ উদ্দিন খসরু

শরফ উদ্দিন খসরু বাংলাদেশের রাজনীতিবিদ যিনি সিলেট-৬ আসনের সংসদ সদস্য ছিলেন।
শরফ উদ্দিন খসরু সিলেটের গোলাপগঞ্জের ভাদেশ্বরের দক্ষিণ ভাগে জন্মগ্রহণ করেন। তার পিতার নাম অসদ্দর আলী। তিনি গ্রামের স্কুল থেকে শিক্ষাজীবন শুরু করে ভাদেশ্বর নাসির উদ্দিন উচ্চ বিদ্যালয় থেকে মাধ্যমিক ও মুরারি চাঁদ কলেজ থেকে উচ্চমাধ্যমিক পাশ করেন।
শরফ উদ্দিন খসরু ১৯৯১ সালে অনুষ্ঠিত পঞ্চম জাতীয় সংসদ নির্বাচনে জাতীয় পার্টির হয়ে এবং ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের হয়ে সিলেট-৬ আসন থেকে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে প্রগতিশীল গণতান্ত্রিক দলের থেকে প্রার্থী হয়ে মাত্র ৫১৬ ভোট পয়ে পরাজিত হন।
তিনি জাতীয় পার্টি সিলেট জেলা শাখার যুগ্ম সম্পাদক ছিলেন। বর্তমানে তিনি সিলেট জেলা শাখা জাতীয় পার্টির সহসভাপতি।
ক্যাপারনিয়াম (চলচ্চিত্র)

ক্যাপারনিয়াম নাদাইন লাবাকি পরিচালিত, ২০১৮ সালে নির্মিত লেবানিজ চলচ্চিত্র। চিত্রনাট্যটি লিখেছেন লাবকী, জিহাদ হোজাইলি এবং মিশেল কেসারওয়ানি। চলচ্চিত্রটিতে সিরিয়ার শরণার্থী শিশু অভিনেতা জয়ন আল রাফিয়াকে বৈরুতের বস্তিতে বাস করা ১২ বছর বয়সী জয়ন এল হজ চরিত্রে অভিনয় করেছেন।
ক্যাপারনিয়াম নামের লেবানিজ এই চলচ্চিত্রটি শুরু হয় জেলখানায় বন্দী ১২ বছর বয়সী বালক জেইনকে দেখানোর মধ্য দিয়ে। ১২ বছর বয়সটা অবশ্য জেলখানার চিকিৎসকদের অনুমান। তার প্রকৃত বয়স বা জন্ম তারিখ কেউ জানে না। কারণ তার বাবা-মা এতই দরিদ্র যে, অর্থের অভাবে তারা তার জন্মের রেজিস্ট্রেশনই করাতে পারেননি। আর তার ভাইবোনের সংখ্যাও এত বেশি যে, তার বাবা-মায়ের পক্ষে কার জন্ম কত সালে, সেটাও মনে রাখা সম্ভব হয়নি।
জেইনকে যখন আদালতে হাজির করা হয়, তখন বিচারকের সাথে তার কথোপকথনের মাধ্যমে জানা যায়, কিছুদিন আগে কোনো এক ব্যক্তিকে ছুরিকাঘাতে হত্যাচেষ্টার অভিযোগে তার পাঁচ বছরের কারাদণ্ড হয়েছে। বিচারক যখন জানতে চান জেইন তার শাস্তির কারণ হিসেবে অবগত আছে কিনা, বিন্দুমাত্র অনুতপ্তের বহিঃপ্রকাশ না ঘটিয়ে দৃঢ় কণ্ঠে সে উত্তর দেয়, এক "'কুত্তার বাচ্চাকে"' হত্যাচেষ্টার কারণে!
তবে এবার জেইন আদালতে হাজির হয়েছে ভিন্ন একটি কারণে। এবার সে নিজেই পাল্টা মামলা দায়ের করতে চায় তার বাবা-মায়ের বিরুদ্ধে। আদালতে তার বাবা-মায়ের উপস্থিতিতেই বৃদ্ধ বিচারক যখন তাকে জিজ্ঞেস করেন কেন সে তার বাবা-মায়ের বিরুদ্ধে মামলা করতে চায়, দৃঢ় কণ্ঠে জেইন উত্তর দেয়, “"আমাকে জন্ম দেওয়ার জন্য!"”
কনরাড আডেনাউয়ার

কনরাড হেরমান ইয়োজেফ আডেনাউয়ার (৫ জানুয়ারী ১৮৭৬ - ১৯ এপ্রিল ১৯৬৭) ছিলেন একজন জার্মান রাষ্ট্রনায়ক যিনি ১৯৪৯ থেকে ১৯৬৩ সাল পর্যন্ত ফেডারেল রিপাবলিক জার্মানি পশ্চিম জার্মানি এর প্রথম চ্যান্সেলর হিসাবে দায়িত্ব পালন করেছিলেন। তিনি সহ-ছিলেন। খ্রিস্টান ডেমোক্র্যাটিক ইউনিয়ন (সিডিইউ) এর প্রতিষ্ঠাতা এবং প্রথম নেতা (১৯৬৬ পর্যন্ত সাল পর্যন্ত) একটি খ্রিস্টান ডেমোক্র্যাটিক দল যা তার নেতৃত্বে দেশের অন্যতম প্রভাবশালী দল হয়ে ওঠে । দলীয় নেতা হিসাবে তিনি মার্কিন যুক্তরাষ্ট্রের সাথে (যা পশ্চিম জার্মানিতে বিশাল সেনাবাহিনী ছিল) সাথে ঘনিষ্ঠভাবে কাজ করেছিলেন।
নুনেতে ভাতেতে

নুনেতে ভাতেতে হল দ্য ক্যাফে টেবল প্রকাশনা থেকে প্রকাশিত উপমহাদেশের খাদ্য সংস্কৃতি ও ঐতিহ্য বিষয়ক বই। বাংলা ভাষায় খাদ্য নিয়ে লেখালেখির চর্চা মূলত রন্ধনপ্রণালীতেই আটকে আছে। সেই তুলনায় এ বইটি ব্যতিক্রমী। নুনেতে ভাতেতে'র এ পর্যন্ত তিনটি খণ্ড প্রকাশিত হয়েছে। বাংলাদেশ এবং ভারতের পশ্চিমবঙ্গ ছাড়াও ভারত ও বাংলাদেশের বিভিন্ন জনগোষ্ঠীর, আমেরিকার রেডইন্ডিয়ান জনগোষ্ঠীর খাদ্যসংস্কৃতির বৈচিত্র‌্য ঠাঁই পেয়েছে "নুনেতে ভাতেতে"’র তিনটি খণ্ডে। এই বইয়ের সম্পাদনা করেছেন ভারতের রামকৃষ্ণ ভট্টাচার্য সান্যাল ও বাংলাদেশের অনার্য তাপস। সম্পাদক অনার্য তাপস বর্তমানে ‘রজত কান্তি রায়’ নামে লেখালেখি করছেন বাংলাদেশে।
অন্তর্জাল সম্প্রদায়ের সমবেত চর্চায় বাংলা সাহিত্যচর্চার অন্যতম উদাহরণ হল এই বই। ফেসবুকে শামিল সাহিত্যিকরা নিজেদের রচনা একত্র করে এই বইটি প্রকাশ করেন। বাঙালি রন্ধনশৈলী এবং রন্ধনসাহিত্যে অনুসন্ধিৎসু ও সফল একটি ফেসবুক গোষ্ঠীনুনেতে ভাতেতে সংকলনে লিখেছেন। খাদ্য সংস্কৃতি বিষয়ক এই বইয়ে খাবার নিয়ে ২৪টি প্রবন্ধ রয়েছে যা সম্পাদনা করেছেন রামকৃষ্ণ ভট্টাচার্য সান্যাল ও অনার্য তাপস ওরফে রজত কান্তি রায়। সম্পাদকগণ খাদ্যসংস্কৃতির একটা ব্যাখ্যা দিয়েছেন এইরকম:‌ ‘‘‌"আমরা খাদ্য–‌সংস্কৃতি বলতে শুধুমাত্র রেসিপি বা রান্নার পদ্ধতিকেই নির্দেশ করছি না। বরং শস্য উৎপাদন, সংরক্ষণ, খাদ্যোপযোগীকরণ, রান্না, পরিবেশনরীতি, খাওয়া, খাদ্য বা শস্যকে নিয়ে গড়ে ওঠা মানুষের আচার প্রথা সংস্কার (‌ইত্যাদি)‌ এবং বর্জ্যব্যবস্থাপনা— ‌এই পুরো চক্রটিই মূলত খাদ্যসংস্কৃতির অঙ্গীভূত বলে মনে হয় আমাদের কাছে"।’’ তিনটি খণ্ডেই বাংলার তো বটেই, সেই সঙ্গে ত্রিপুরা, পার্বত্য চট্টগ্রাম, বিষ্ণুপ্রিয়া মণিপুরী, পুরুলিয়ার আদিবাসীদের খাদ্যসংস্কৃতি, উত্তর আমেরিকার আদিবাসী রান্নার টুকিটাকি আলোচনা করা হয়েছে‌ শ্লোক, ছড়া, লালনের গান, পাক–‌প্রণালী, ইতিহাস, ভূগোল সহ যাবতীয় মশলা সহযোগে।‌
কনিসবার্গ বিশ্ববিদ্যালয়

কনিসবার্গ বিশ্ববিদ্যালয় () পূর্ব প্রুশিয়ার কনিসবার্গের একটি সরকারি বিশ্ববিদ্যালয়। ১৫৪৪ সালে বিশ্বের দ্বিতীয় প্রোটেস্ট্যান্ট একাডেমি (মারবুর্গ বিশ্ববিদ্যালয়ের পরে) প্রুসিয়ার ডিউক আলবার্ট কর্তৃক প্রতিষ্ঠিত হয় এবং এটি আলবার্টিনা নামে পরিচিত ছিল।
দ্বিতীয় বিশ্বযুদ্ধের পর, কনিসবার্গ শহরটি সোভিয়েত ইউনিয়নে স্থানান্তরিত হয় ১৯৪৫ সালের পটসডাম চুক্তির ভিত্তিতে এবং ১৯৪৬ সালে শরটিকে কিলিনিনগ্রাদ নামে নামকরণ করে। অ্যালবার্টিনা বন্ধ হয়ে যায় এবং বাকি জার্মান জনগোষ্ঠী বহিষ্কৃত হয়। বর্তমানে, কিলিনিনগ্রাদের ইমানুয়েল কান্ট বাল্টিক ফেডারেল বিশ্ববিদ্যালয় আলবার্টনার ঐতিহ্য ধরে রাখার দাবি করে।
ফিলিপ হাচিনসন

ফিলিপ হাচিনসন (; জন্ম: ২৫ জানুয়ারি, ১৮৬২ - মৃত্যু: ৩০ সেপ্টেম্বর, ১৯২৫) পশ্চিম সাসেক্সের পশ্চিম ডিন এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
অক্সফোর্ডের সেন্ট এডওয়ার্ড স্কুলে পড়াশুনো করেন। ১৮৮৮-৮৯ মৌসুমে প্রথম-শ্রেণীর খেলোয়াড়ী জীবন চলমান ছিল ফিলিপ হাচিনসনের। ১৮৮০-এর দশকে নাটালে প্রদেশের অন্যতম সেরা ব্যাটসম্যান হিসেবে আবির্ভূত হয়েছিলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ফিলিপ হাচিনসন। ১২ মার্চ, ১৮৮৯ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৫ মার্চ, ১৮৮৯ তারিখে কেপটাউনে একই দলের বিপক্ষে সর্বশেষ টেস্টে অংশ নেন তিনি। এ দুটো খেলাই তার একমাত্র প্রথম-শ্রেণীর ক্রিকেট খেলা ছিল।
দুই টেস্টে অংশ নিলেও কোনটিতেই আশানুরূপ ভূমিকা রাখতে পারেননি। দক্ষিণ আফ্রিকার ইতিহাসের প্রথম টেস্টে তার দল ৮ উইকেটে ও দ্বিতীয়টিতে ২০২ রানে পরাভূত হয়। এরপর আর তাকে টেস্টে আঙ্গিনায় খেলতে দেখা যায়নি। ব্যাট হাতে নিয়ে মাঠে নামার পর প্রত্যকটিতেই বোল্ড হয়েছিলেন। তবে, তিনটি ক্যাচ তালুবন্দী করেন। তন্মধ্যে দুইটি ছিল ডব্লিউ এইচ অ্যাশলে ও একটি আলবার্ট রোজ-ইন্সের বোলিংয়ে।
৩০ সেপ্টেম্বর, ১৯২৫ তারিখে ৬৩ বছর বয়সে কোয়াজুলু-নাটাল প্রদেশের ডারবান এলাকায় ফিলিপ হাচিনসনের দেহাবসান ঘটে।
ব্রি ওলসন

রাচেল মেরি ওবারলিন (জন্ম: ৭ই অক্টোবর, ১৯৮৬ ), যিনি মঞ্চ নাম ব্রি ওলসন নামে পরিচিত, তিনি একজন মার্কিন অভিনেত্রী, মডেল এবং প্রাক্তন পর্নোগ্রাফিক চলচ্চিত্র অভিনয়শিল্পী। তিনি মূলধারার অভিনয়ে ফেরার আগে ২০০৬ থেকে ২০১১ পর্যন্ত ২৮১ টিরও বেশি অশ্লীল ছবিতে অভিনয় করেছিলেন। 
ওলসনের জন্ম টেক্সাসের হিউস্টনে। ওলসনের নানা-নানী ছিলেন ইউক্রেনিয়ান যারা টেক্সাসে চলে এসেছিলেন, তখনকার ইন্ডিয়ানা, ফোর্ট ওয়েইনে, যখন তার বয়স ছিল দুই বছর। ২০১১ সালের ১ লা মার্চ, ওলসন অভিনেতা চার্লি শিনের সাথে বসবাস করেছেন বলে জানা গেছে। সম্পর্কটি এপ্রিল ২০১১ এ শেষ হয়েছিল।
জুন ১৭, ২০১৫-এ, ওলসন টুইটারে একটি খোলা চিঠি পোস্ট করেছিলেন যাতে মহিলাদের প্রাপ্তবয়স্ক চলচ্চিত্রে এড়ানোর পরামর্শ দেওয়া হয়। ২৪ মার্চ, ২০১৬, "ডেইলি ডটে" অতিথির কলাম লেখক হিসাবে তিনি তার পর্নোত্তর সামাজিক জীবন সম্পর্কিত বলেছেন, <nowiki>"</nowiki>এটি করার জন্য সমাজ যেভাবে আমার সাথে আচরণ করেছে ততটা পর্ন আমাকে আঘাত করেনি। একই নিবন্ধে, তিনি বলেছিলেন যে তিনি "ভেঙ্গে" পরেছেন। পরে এই নিবন্ধ নিয়ে ২৫ মার্চ ইউটিউব ডকুমেন্টারি সিরিজ "রিয়েল উইমেন, রিয়েল স্টোরিজ"-এ উপস্থিত হয়েছিলেন, যেখানে তিনি এই বিবৃতিগুলি পুনরাবৃত্তি করেছিলেন এবং যোগ করেছিলেন যে তিনি বিশ্বাস করেন যে, সাধারণভাবে সমাজ প্রাক্তন পর্ন তারকাকে অত্যন্ত নেতিবাচক হিসাবে দেখে। তিনি টেক্সাসের হিউস্টনে থাকেন। 
ওলসন ২০০৬ সালের নভেম্বরে অশ্লীল চলচ্চিত্র জগতে প্রবেশ করেছিলেন, এবং প্রাথমিকভাবে ডিজিটাল প্লেগ্রাউন্ড, এলিগেন্ট অ্যাঞ্জেল এবং রেড লাইট ডিসট্রিক্ট ভিডিও সহ বিভিন্ন সংস্থার হয়ে কাজ করেছেন। তিনি ২০০৭ থেকে ২০১০ সাল পর্যন্ত অ্যাডাম এন্ড ইভের সাথে চুক্তিবদ্ধ অভিনেতা ছিলেন। তিনি ২৮০ টিরও বেশি অশ্লীল সিনেমাতে অভিনয় করেছেন।
২০০৭ সালে, ওলসন "ই!" এর প্রথম মরসুমের একটি পর্বে হাজির হয়েছিলেন রিয়ালিটি শো "কিপিং আপ উইথ দ্য কর্ডিশিয়ানস" -এ অভিনয় করেন। পরবর্তীতে তিনি স্বাধীন কৌতুক চলচ্চিত্র "পার্গেটরি কমিক্স" (২০০৯) এ উপস্থিত হন। 
তিনি উইল ফেরেল এবং একাডেমি পুরস্কার বিজয়ী অ্যাডাম ম্যাকের ওয়েবসাইট "ফানি অর ডাই" -এর জন্য বেশ কয়েকটি ভিডিও করেছেন।
চন্দ্রশেখর গদকড়ি

লেফটেন্যান্ট কর্নেল চন্দ্রশেখর বমন গদকড়ি (; ; জন্ম: ৩ ফেব্রুয়ারি, ১৯২৮ - মৃত্যু: ১১ জানুয়ারি, ১৯৯৮) তৎকালীন ব্রিটিশ ভারতের পুনে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৫ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে দক্ষ ছিলেন চন্দ্রশেখর গদকড়ি।
১৯৪৭-৪৮ মৌসুম থেকে ১৯৬৪-৬৫ মৌসুম পর্যন্ত চন্দ্রশেখর গদকড়ি’র প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ডানহাতি ব্যাটসম্যান ও চমৎকার ফিল্ডার হিসেবে চন্দ্রশেখর গদকড়ি ভারতীয় ক্রিকেট দলে খেলাকালীন সেনা কর্মকর্তার দায়িত্ব পালন করায় অনেকাংশে সীমিত হয়ে আসে।
টেস্টের তুলনায় রঞ্জী ট্রফিতে বেশ ভালো করেছিলেন। চল্লিশের দশকের শেষদিক থেকে ষাটের দশকের মাঝামাঝি সময় পর্যন্ত প্রথম-শ্রেণীর ক্রিকেট খেলায় অংশ নিয়েছিলেন। সাত সেঞ্চুরি সহযোগে ৪০.৩২ গড়ে ৩,০২৪ রান তুলেছেন। তন্মধ্যে, রঞ্জী ট্রফিতেই এ গড় প্রায় ৫০ ছুঁইছুঁই করছিল।
গদকড়ি আক্রমণধর্মী ব্যাটসম্যান হিসেবে সুপরিচিত ছিলেন। ব্যাটিংয়ের পাশাপাশি মিডিয়াম পেস বোলার হিসেবে যথেষ্ট সুনাম ছিল তার ও চমৎকার ফিল্ডার ছিলেন। সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন চন্দ্রশেখর গদকড়ি। ২১ জানুয়ারি, ১৯৫৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ ফেব্রুয়ারি, ১৯৫৫ তারিখে পেশাওয়ারে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।
১৯৫৩ সালে ওয়েস্ট ইন্ডিজ ও ১৯৫৫ সালে পাকিস্তান গমন করেছিলেন। উভয় সফরেই মাঝারিমানের সফলতা পেয়েছিলেন। ১৯৫২-৫৩ মৌসুমে ভারত দলের অন্যতম সদস্যরূপে ওয়েস্ট ইন্ডিজ গমন করেন। এ সফরে ভারত দল তাদের সুন্দর ফিল্ডিংয়ের কারণে দর্শকদের উচ্ছসিত প্রশংসা কুড়ায়। তিনিও ফিল্ডিং করে সকলের মনোযোগের কেন্দ্রবিন্দুতে উপনীত হয়েছিলেন। জর্জটাউনের বোর্দা টেস্টে অপরাজিত ৫০ রান সংগ্রহ করেন। পরবর্তীতে এটিই তার সর্বোচ্চ ব্যক্তিগত ইনিংস হিসেবে পরিগণিত হয়েছিল। দলের সংগ্রহ এক পর্যায়ে ৬৪/৫ ছিল ও পরবর্তীতে ২৬২ রানে গুটিয়ে যায়। তবে, পরের টেস্টেই জোড়া শূন্য রানের সন্ধান পান। এছাড়াও, ১৯৫৩-৫৪ মৌসুমে এসজেওসি দলের বিপক্ষে অনানুষ্ঠানিক দুই টেস্টে অংশ নেন।
১৯৫৪-৫৫ মৌসুমে পাকিস্তান গমন করেন। এ সফরেই ৬টি টেস্টে অংশ নিয়ে শফিক আহমেদের সাথে জয় কিংবা পরাজয়বরণ না করার রেকর্ডের সাথে নিজেকে যুক্ত করেন।
১৯৪৯ সালে সেনাবাহিনীতে কমিশন্ডপ্রাপ্ত হন ও পরবর্তীতে লেফটেন্যান্ট কর্নেল পদবী ধারণ করেন। এরপর থেকে সার্ভিসেস দলের পক্ষে রঞ্জী ট্রফিতে খেলতে থাকেন। কিন্তু সেনাবাহিনীতে খেলায় অংশগ্রহণে বিধিনিষেধ থাকায় প্রথম-শ্রেণীর ক্রিকেটে অংশগ্রহণ সীমিত হয়ে পড়ে তার।
১১ জানুয়ারি, ১৯৯৮ তারিখে ৬৯ বছর বয়সে পুনে এলাকায় চন্দ্রশেখর গদকড়ি’র দেহাবসান ঘটে।
বারইয়ারহাট

বারইয়ারহাট বা বারৈয়ারহাট বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৯০ কি.মি. দূরত্বে বারইয়ারহাট শহর অবস্থিত । শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মিরসরাই উপজেলার দ্বিতীয় বৃহত্তম শহরাঞ্চল। মূলত শহরটির মধ্য দিয়ে ঢাকা-চট্টগ্রাম মহাসড়ক গিয়েছে যার কারণে এলাকাটি খুব দ্রুত একটি শহুরে অঞ্চল এবং ব্যবসাকেন্দ্রে পরিণত হয়েছে।
বারইয়ারহাট শহরের মোট জনসংখ্যা ১১,৬০২ জন যার মধ্যে ৫,৯৮৩ জন পুরুষ এবং ৫,৬১৯ জন নারী। এ শহরের পুরুষ এবং নারী অনুপাত ১০৬। শহরে মোট খানা সংখ্যা বা পরিবার রয়েছে ২৩৯৯ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২ মিটার।
২০০০ সালে বারইয়ারহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বারইয়ারহাট পৌরসভা নামক একটি স্থানীয় সরকার সংস্থা (পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত । ২.১২ বর্গ কি.মি. আয়তনের বারইয়ারহাট শহর এলাকাটি বারইয়ারহাট পৌরসভা দ্বারা পরিচালিত হয়।
বারইয়ারহাট শহরের সাক্ষরতার হার হলো শতকরা ৫৪.৮ ভাগ।
সাইদি শরিফ

সাইদি শরিফ ( – ১৪ জানুয়ারি ২০২০) একজন সিঙ্গাপুরীয় রাজনীতিবিদ ছিলেন। তিনি সিঙ্গাপুরীয় আইনসভার একজন সদস্য ছিলেন।
সাইদি শরিফ ইয়ায়াসান মেন্দাকি নামের এক স্বনির্ভর গোষ্ঠীর একজন সদস্য ছিলেন। ষাটের দশকে তিনি ন্যাশনাল কমিউনিটি লিডারশিপ ট্রেনিং ইন্সটিটিউটে কাজ করেছেন। ১৯৮০ সালে তিনি কাকি বুকিত আসন থেকে সিঙ্গাপুরীয় আইনসভার সদস্য হিসেবে নির্বাচিত হন।
সংসদীয় জীবন শেষে সাইদি শরিফ যুবনেতাদের ক্লাস নেওয়া শুরু করেন। এরপর, ৫৬ বছর বয়সে তিনি হাল বিশ্ববিদ্যালয় থেকে স্নাতকোত্তর ডিগ্রি লাভ করেন। ২০০২ সালে তিনি ইয়ায়াসান মেন্দাকির সহকারী পরিচালকের পদ থেকে অবসরগ্রহণ করেন।
সাইদি শরিফ ২০২০ সালের ১৪ জানুয়ারি ৭৯ বছর বয়সে মৃত্যুবরণ করেন।
হাসিন বানু শিরিন

হাসিনা বানু শিরিন (২৭ নভেম্বর ১৯৫৯ – ২৪ মে ২০১৩) জাতীয় পার্টির একজন রাজনীতিবিদ এবং খুলনা-৩ আসনের সাবেক সাংসদ। তিনি ১৯৮৬ সালে তৃতীয় জাতীয় সংসদের নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।
হাসিনা বানু শিরিন ২৭ নভেম্বর ১৯৫৯ খুলনা জেলার খালিশপুরের রায়েরমহলে জন্মগ্রহণ করেন। তার পিতা মো: আব্দুল খালেক।
জাতীয় পার্টির একজন রাজনীতিবিদ অধ্যাপিকা হাসিনা বানু শিরিন ১৯৮৬ সালে তৃতীয় জাতীয় সংসদের নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।
হাসিনা বানু শিরিন ২৪ মে ২০১৩ সালে মৃত্যু বরণ করেন।
বাঁশখালী

বাঁশখালী বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৪২ কি.মি. দূরত্বে বাঁশখালী শহর অবস্থিত । শহরটির সবচেয়ে নিকটবর্তী বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও বাঁশখালী উপজেলার বৃহত্তম শহরাঞ্চল
বাংলাদেশ আদমশুমারী ২০১১ অনুযায়ী বাঁশখালী শহরের মোট জনসংখ্যা ৩৬,৯১০ জন যার মধ্যে ১৮,০৪৯ জন পুরুষ এবং ১৮,৮৬১ জন নারী। এ শহরের পুরুষ এবং নারী অনুপাত ৯৬। শহরে মোট খানা সংখ্যা বা পরিবার রয়েছে ৭৩৭৮ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫ মিটার।
২০০৩ সালে বাঁশখালী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাঁশখালী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৭টি মহল্লায় বিভক্ত । ২৮.৪২ বর্গ কি.মি. আয়তনের বাঁশখালী শহর এলাকাটি বাঁশখালী পৌরসভা দ্বারা পরিচালিত হয়।
বাঁশখালী শহরের স্বাক্ষরতার হার হলো শতকরা ৪২.৩ ভাগ।
মঞ্জুর হোসেন

মঞ্জুর হোসেন (১৯২৮ – ১৯৬৮) একজন বাংলাদেশি ভাষা সৈনিক ও চিকিৎসক ছিলেন। ভাষা আন্দোলনে অবদানের জন্য ২০০২ সালে তাকে মরণোত্তর একুশে পদক প্রদান করা হয়েছিল।
মঞ্জুর হোসেন ১৯২৮ সালে নওগাঁয় জন্মগ্রহণ করেন। তিনি ১৯৪৩ সালে নওগাঁ কে.ডি. সরকারি উচ্চ বিদ্যালয় থেকে মাধ্যমিক শিক্ষা সম্পন্ন করেন। ১৯৪৫ সালে তিনি কলকাতা থেকে উচ্চমাধ্যমিক পরীক্ষায় উত্তীর্ণ হন। এরপর, তিনি ঢাকা মেডিকেল কলেজে ভর্তি হন। তিনি সেখান থেকে এমবিবিএস ডিগ্রি লাভ করেন।
মঞ্জুর হোসেন ভাষা আন্দোলনে অংশগ্রহণ করেছিলেন। ১৯৫২ সালের ৪ ফেব্রুয়ারি সর্বদলীয় কেন্দ্রীয় রাষ্ট্রভাষা কর্মী পরিষদ আন্দোলনের অংশ হিসেবে ২১ ফেব্রুয়ারি বৃহত্তর ধর্মঘটের ডাক দেয়। পরিস্থিতির মোকাবেলায় ১৯৫২ সালের ফেব্রুয়ারি মাসের ২০ তারিখে ২১ ফেব্রুয়ারি থেকে এক মাসের জন্য ১৪৪ ধারা জারি করা হয়। মঞ্জুর হোসেন ১৪৪ ধারা ভঙ্গ করার পক্ষে ছিলেন। তিনি ১৪৪ ধারা ভাঙার পক্ষে বক্তৃতাও প্রদান করেছিলেন।
মঞ্জুর হোসেন ১৯৫২ সালের ২১ ফেব্রুয়ারি বের হওয়া প্রতিবাদ মিছিলগুলোর একজন সংগঠক ছিলেন। এছাড়া, তিনি মিছিলে অংশগ্রহণ করেছিলেন। তিনি এর জন্য গ্রেফতার হয়েছিলেন। তিনি প্রথম শহিদ মিনার প্রতিষ্ঠায়ও অবদান রেখেছেন।
এমবিবিএস ডিগ্রি লাভ করার পর মঞ্জুর হোসেন নওগাঁয় ফিরে আসেন ও সেখানে চিকিৎসাসেবা প্রদান করতে শুরু করেন। তিনি গরিবদের বিনামূল্যে চিকিৎসা দিতেন। এছাড়া, তিনি তাদের বিনামূল্যে ওষুধও প্রদান করতেন। তিনি রোগীদের উন্নততর চিকিৎসার জন্য রোগীদের নিজ খরচে ঢাকায় পাঠাতেন।
মঞ্জুর হোসেন সাংবাদিকতার সাথেও যুক্ত ছিলেন। তিনি ১৯৬০ সালে "সাপ্তাহিক দেশ বাণী" র সম্পাদনার দায়িত্ব গ্রহণ করেন। তিনি ছাত্রজীবন থেকে বামপন্থী রাজনীতির সাথে যুক্ত ছিলেন। তিনি ন্যাশনাল আওয়ামী পার্টির রাজশাহী জেলা শাখার সভাপতি ছিলেন।
মঞ্জুর হোসেন ১৯৬৮ সালে মৃত্যুবরণ করেন। মৃত্যুর পর ২০০২ সালে তিনি ভাষা আন্দোলনে অবদানের জন্য মরণোত্তর একুশে পদক লাভ করেন।
খালেক নওয়াজ খান

খালেক নওয়াজ খান (২৬ মার্চ ১৯২৬ – ২ অক্টোবর ১৯৭১) বাংলাদেশের একজন ভাষা সৈনিক, রাজনীতিবিদ ও আইনজীবী ছিলেন। তিনি ১৯৫৪ সালে পূর্ব বাংলা আইনসভার সদস্য হিসেবে নির্বাচিত হয়েছিলেন। ভাষা আন্দোলনে অবদানের জন্য ২০০৮ সালে তাকে মরণোত্তর একুশে পদক প্রদান করা হয়েছিল।
খালেক নওয়াজ খান ১৯২৬ সালের ২৬ মার্চ ময়মনসিংহের নান্দাইলের আচারগাঁও গ্রামে জন্মগ্রহণ করেন। তার পিতা এলাহী নওয়াজ খান ছিলেন একজন সাব ডেপুটি ম্যাজিস্ট্রেট ও তার মা আলতাফুন্নেছা ছিলেন একজন গৃহিণী। ঢাকার সেন্ট গ্রেগরিজ স্কুল ও জলপাইগুড়ি স্কুলে তার প্রাথমিক শিক্ষা সম্পন্ন হয়। তিনি নান্দাইল চণ্ডীপাশা মাধ্যমিক বিদ্যালয় থেকে ১৯৪২ সালে মাধ্যমিক পরীক্ষায় উত্তীর্ণ হন। এরপর তিনি ইসলামিয়া কলেজ থেকে ১৯৪৪ সালে উচ্চমাধ্যমিক পরীক্ষায় উত্তীর্ণ হন। এরপর‍, তিনি ঢাকা বিশ্ববিদ্যালয় থেকে ১৯৪৮ সালে স্নাতক ও ১৯৫২ সালে এলএলবি ডিগ্রি লাভ করেন।
ছাত্রজীবনে ১৯৪৪ সালে তিনি বেকার হোস্টেল ছাত্র সংসদের সহসভাপতি হিসেবে নির্বাচিত হন। তিনি পূর্ব পাকিস্তান মুসলিম ছাত্রলীগের প্রতিষ্ঠাতা সাধারণ সম্পাদক ছিলেন।
খালেক নওয়াজ খান ভাষা আন্দোলনে অংশগ্রহণ করেন। তিনি রাষ্ট্রভাষা সংগ্রাম পরিষদের একজন সদস্য ছিলেন। তিনি ১৯৪৮ সালের ১১ মার্চ হরতালের অংশ হিসেবে পিকেটিং করতে গিয়ে মারাত্মকভাবে আহত হন। পিকেটিং জন্য সেদিনই তাকে গ্রেফতার করা হয়। ১৯৪৯ সালের এপ্রিল মাসে শেখ মুজিবুর রহমানের সাথে আবার গ্রেফতার হন।
খালেক নওয়াজ খান ১৯৫২ সালের ফেব্রুয়ারি মাসেও ভাষা আন্দোলনের সাথে যুক্ত ছিলেন। ১৯৫২ সালের ২৮ ফেব্রুয়ারি মাসে তার বিরুদ্ধে হুলিয়া জারি করা হয়। পরবর্তীতে, তাকে গ্রেফতার করা হয়েছিল। ১৯৫৩ সালের জানুয়ারি মাসে তিনি মুক্তি পান।
১৯৫৪ সালে খালেক নওয়াজ খান পূর্ব বাংলা আইনসভার সদস্য হিসেবে নির্বাচিত হন। তিনি নির্বাচনে পূর্ব বাংলার তৎকালীন মুখ্যমন্ত্রী নুরুল আমিনকে পরাজিত করেন।
খালেক নওয়াজ খান ১৯৭১ সালের ২ অক্টোবর হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুর পর ২০০৮ সালে ভাষা আন্দোলনে অবদানের জন্য তাকে মরণোত্তর একুশে পদক প্রদান করা হয়।
বঙ্গবন্ধু শেখ মুজিবুর রহমান তাঁর "অসমাপ্ত আত্মজীবনী"তে খালেক নওয়াজ খানকে "ময়মনসিংহের বিশিষ্ট কর্মী" ও "প্রথম শ্রেণীর কর্মী" বলে উল্লেখ করলেও কয়েক জায়গায় তার সমালোচনা করেন।
শেখ মুজিবুর রহমান ছাত্রলীগে খালেক নওয়াজের ভূমিকারও সমালোচনা করেন।
তাগানরোগ

তাগানরোগ হল রাশিয়ার রস্তভ অবলাস্তে অবস্থিত একটি বন্দর নগরী। এটি আজভ সাগরে তাগানরোগ উপসাগরের উত্তর উপকূলে ও দন নদীর মোহনার কয়েক কিলোমিটার পশ্চিমে অবস্থিত। ২০১০ সালের আদমশুমারি অনুযায়ী এই নগরীর জনসংখ্যা ২৫৭,৬৮১।
ধারণা করা হয় এই নগরীটির উদ্ভব হয় ব্রোঞ্জ যুগের শেষভাগ থেকে লৌহ যুগের প্রারম্ভিক সময় (খ্রিস্টপূর্ব ২০শ থেকে ১০ম শতাব্দীর মধ্যে), তখন এটি উত্তর-পশ্চিম কৃষ্ণ সাগর অঞ্চলের প্রারম্ভিক গ্রিক বসতি ছিল এবং গ্রিক ইতিহাসবেত্তা হিরোডোটাস এই নগরকে এম্পোরিয়ন ক্রেমনই বলে উল্লেখ করেছেন। ১৬৯৮ খ্রিস্টাব্দের ১২ই সেপ্টেম্বর মহান পিটার তাগানরোগ নগরীটি প্রতিষ্ঠা করেন। প্রথম রুশ নৌবাহিনীর সদরদপ্তর হিসেবে এই নগরীতে মহামতি ক্যাথরিনের (১৭৭০-১৭৮৩) আজভ ফ্লোটিলা স্থাপিত হয়েছিল, যা পরে রুশ কৃষ্ণ সাগরীয় নৌবহর হিসেবে ব্যবহৃত হয়। ১৭৭৫ খ্রিস্টাবে তাগানরোগ নগরী হিসেবে স্বীকৃতি লাভ করে।
প্রশাসনিক বিভাজনে এটি তাগানরোগ আরবান অকরুগ বা জেলার সমমর্যাদা সম্পন্ন। পৌরসভা হিসেবেও এটি তাগানরোগ আরবান অকরুগ হিসেবে স্বীকৃত।
তাগানরোগের জলবায়ু নাতিশীতোষ্ণ। এখানে শীতকালে মাঝারি ঠাণ্ডা (রুশ মানদণ্ডে কম) এবং গ্রীষ্মকালে গরম থাকে।
তাগানরোগের বিমান ঘাঁটি নগরীর ৩.৬ মাইল (৫.৮ কিমি) উত্তর-পশ্চিমে অবস্থিত এবং এখানে তাগানরোগ অ্যাভিয়েশন জাদুঘর রয়েছে। এছাড়া এই নগরীতে তাগানরোগ সামরিক জাদুঘরও রয়েছে।
শামসুল হুদা

শামসুল হুদাঃ বাংলাদেশের একজন ভাষা সৈনিক। ভাষা আন্দোলনে অবদানের জন্য ২০১৪ সালে তাকে একুশে পদক প্রদান করা হয়েছিল।
শামসুল হুদা ১৯৩২ সালের ১ ডিসেম্বর ফেনীর সোনাগাজীর চর চান্দিয়া গ্রামে জন্মগ্রহণ করেন। তার বাবার নাম মো. ইদ্রিস মিয়া ও মায়ের নাম রহিমা খাতুন। তিনি নোয়াখালী থেকে মাধ্যমিক পরীক্ষায় উত্তীর্ণ হবার পর ঢাকা কলেজ থেকে উচ্চ মাধ্যমিক পরীক্ষায় উত্তীর্ণ হন।
শামসুল হুদা ঢাকা বিশ্ববিদ্যালয় থেকে স্নাতক ডিগ্রি লাভ করেন। তিনি করাচি বিশ্ববিদ্যালয় থেকে এমএ পাস করেছিলেন। পরবর্তীতে, তিনি অস্ট্রেলিয়ার নিউ সাউথ ওয়েলস বিশ্ববিদ্যালয় থেকে এমএসএস ডিগ্রি লাভ করেন।
ব্যক্তিজীবনে তিনি ঐতিহাসিক রাষ্ট্রভাষা আন্দোলনের একজন বীর সেনানী, মুক্তিযুদ্ধের সংগঠক, ছাত্ররাজনীতির একজন খ্যাতিমান নেতা এবং কর্মজীবনের একজন সফল সরকারি কর্মকর্তা।
শামসুল হুদা ভাষা আন্দোলনে অংশগ্রহণ করেছিলেন। তিনি মজলুম নেতা মাওলানা আব্দুল হামিদ খান ভাসানীর স্নেহধন্য ছিলেন। ছাত্র রাজনীতি ও ভাষা আদর্শের আন্দোলনে তিনি বঙ্গবন্ধু ও মজলুম নোতার আদর্শের অনুসারী ছিলেন। ১৯৪৮ সাল থেকে শুরু করে ১৯৫২ সালের ফেব্রুয়ারীর চরম মূহুর্ত এবং পরবর্তী পর্যায়ে ১৯৫৬ সালে বাংলা ভাষার স্বীকৃতি ও বিজয় অর্জন পর্যন্ত দীঘ ৯ বছর ভাষা আন্দোলনে সক্রিয়ভাবে অংশগ্রহন করে জেল- জুলুমের শিকার হন। তিনি সে সব ব্যক্তিদের মাঝে ছিলেন যারা ১৯৪৮ সালের ২৪ মার্চ ঢাকা বিশ্ববিদ্যালয়ের সমাবর্তনে মুহাম্মদ আলী জিন্নাহর রাষ্ট্রভাষা সংক্রান্ত বক্তব্যের প্রতিবাদ করেছিলেন। তিনি ১৯৫২ সালের ২১ ফেব্রুয়ারি প্রতিবাদ মিছিলেও অংশগ্রহণ করেছিলেন। আন্দোলনে অংশ নেওয়ার জন্য তাকে গ্রেফতার করা হয়েছিল। ভাষা আন্দোলনের সাথে সংশ্লিষ্টতার জন্য তাকে সেন্ট্রাল সুপিরিয়র সার্ভিসের চাকরি থেকে বঞ্চিত করা হয়েছিল।
শামসুল হুদা ১৯৫৭ সালে জনসংযোগ অধিদপ্তরে কর্মজীবন শুরু করেন। ১৯৮৯ সালে চাকরি থেকে অবসরগ্রহণ করেন তিনি। ২০১৫ সালের ৫ সেপ্টেম্বর তার জীবনীর ওপর ভিত্তি করে "ভাষাসৈনিক শামসুল হুদা : জীবনের জলছবি" শিরোনামের একটি গ্রন্থ প্রকাশ করেছিল ভাষা আন্দোলন গবেষণাকেন্দ্র ও জাদুঘর।
শামসুল হুদা ২০১৪ সালে ভাষা আন্দোলনে অবদানের জন্য রাষ্ট্রীয় সম্মাননা একুশে পদক লাভ করেন। এর পূর্বে তিনি ২০১১ সালে আন্তর্জাতিক মাতৃভাষা পদকে ভূষিত হন।
নবীনগর (দ্ব্যর্থতা নিরসন)

নবীনগর বাংলাদেশের ব্রাহ্মণবাড়িয়া জেলার একটি শহর। নবীনগর নামটি দ্বারা আরও যা যা বুঝানো যেতে পারে:
তোফাজ্জল হোসেন

তোফাজ্জল হোসেন (৫ অক্টোবর ১৯৩৫ – ৫ ডিসেম্বর ২০১৫) বাংলাদেশের একজন ভাষা সৈনিক, সরকারি চাকরিজীবী, সাংবাদিক, কবি, গীতিকার ও লেখক ছিলেন। "রক্ত স্মরণে আমরা আজিকে তোমারে স্মরণ করি" এ গানটি তার রচনা। ভাষা আন্দোলনে অবদানের জন্য ২০১৩ সালে তাকে একুশে পদক প্রদান করা হয়।
তোফাজ্জল হোসেন ১৯৩৫ সালের ৯ অক্টোবর কুমিল্লার দাউদকান্দির রামেশ্বর গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রি লাভ করেছিলেন।
তোফাজ্জল হোসেন "দৈনিক ইত্তেফাক" পত্রিকায় সহকারী সম্পাদক হিসেবে সাংবাদিকতা শুরু করেছিলেন। পরবর্তীতে, ১৯৬৭ সালে তিনি সরকারি চাকরিতে যোগদান করেন। তিনি তথ্য অধিদপ্তরের অতিরিক্ত প্রধান তথ্য কর্মকর্তা ছিলেন। পেশাগত জীবনের বাইরে তিনি লেখালেখির সাথেও যুক্ত ছিলেন।
তোফাজ্জল হোসেন একজন কবি ও গীতিকার হিসেবে ভাষা আন্দোলনে অংশগ্রহণ করেছিলেন। তিনি প্রতিবাদ মিছিল, পোস্টার ও দেয়াল লিখনে অংশগ্রহণ করেছিলেন। হাসান হাফিজুর রহমান সম্পাদিত "একুশে ফেব্রুয়ারি" সংকলনে দুইটি গান অন্তর্ভুক্ত হয়েছিল। তন্মধ্যে একটি গান লিখেছিলেন তোফাজ্জল হোসেন। গানটির শিরোনাম ছিল "রক্ত স্মরণে আমরা আজিকে তোমারে স্মরণ করি"। ভাষা আন্দোলনে অবদানের জন্য ২০১৩ সালে তিনি একুশে পদক লাভ করেন। তিনি বাংলা একাডেমির একজন ফেলো ছিলেন।
তোফাজ্জল হোসেন ২০১৫ সালের ৫ ডিসেম্বর ৮০ বছর বয়সে মৃত্যুবরণ করেন।
জসীম উদ্দিন আহমেদ

জসীম উদ্দিন আহমেদ (জন্ম ১ জানুয়ারি ১৯৩৩) বাংলাদেশের একজন ভাষা সৈনিক, পরমাণুবিজ্ঞানী ও লেখক। ভাষা আন্দোলনে অবদানের জন্য ২০১৬ সালে তাকে একুশে পদক প্রদান করা হয়েছিল।
জসীম উদ্দিন আহমেদ ১৯৩৩ সালের ১ জানুয়ারি কুমিল্লার দাউদকান্দির গালিয়ার চরে জন্মগ্রহণ করেন। ঢাকা বিশ্ববিদ্যালয়ে পড়াকালীন সময়ে তিনি ভাষা আন্দোলনে অংশগ্রহণ করেছিলেন। ১৯৫২ সালের ২১ ফেব্রুয়ারি তিনি প্রতিবাদ মিছিলে অংশগ্রহণ করেছিলেন। তিনি ও আবুল বরকত একই মিছিলে ছিলেন। পরিস্থিতির মোকাবেলা করার জন্য পুলিশ মিছিলে গুলি চালিয়েছিল। তার শরীরের নিকট দিয়ে অনেক গুলি বেরিয়ে গিয়েছিল। তার সামনে গুলিবিদ্ধ হয়েছিলেন আবুল বরকত।
জসীম উদ্দিন আহমেদ ১৯৫৬ সালে ঢাকা কলেজে শিক্ষকতা পেশায় যোগদানের মাধ্যমে কর্মজীবন শুরু করেন। এরপর, তিনি উচ্চশিক্ষা অর্জনের জন্য যুক্তরাষ্ট্র গমন করেন। সেখান থেকে ডক্টরেট ডিগ্রি লাভ করার পর তিনি দেশে ফিরে আসেন। তিনি ১৯৬৩ সালে ঢাকার আণবিক শক্তি কেন্দ্রে যোগদান করেন। ১৯৭০ সালে তিনি আন্তর্জাতিক পরমাণু শক্তি সংস্থায় যোগদান করেন পরবর্তীতে, তিনি প্রতিষ্ঠানটির পারমাণবিক বিকিরণ নিরাপত্তা বিভাগের প্রধান হিসেবে নিযুক্ত হন। তিনি ১৯৯৪ সালে ঐ পদ থেকে অবসরগ্রহণ করেন।
জসীন উদ্দিন আহমেদ প্রায় ৩৬ টি গ্রন্থ রচনা করেছেন। তিনি ২০১৬ সালের ১৯ ফেব্রুয়ারি এটিএন বাংলায় প্রচারিত "নৈশব্দ যোদ্ধা" শিরোনামের একটি টিভি নাটকে অভিনয় করেছিলেন।
শামসুল হুদা ২০১৬ সালে ভাষা আন্দোলনে অবদানের জন্য একুশে পদক লাভ করেন।
বদরুল আলম (ভাষা সৈনিক)

বদরুল আলম (১৯২৯ – ১০ ডিসেম্বর ১৯৮০) বাংলাদেশের একজন ভাষা সৈনিক, চিকিৎসক ও মেডিকেল শিক্ষায়তনিক ব্যক্তি ছিলেন। তিনি প্রথম শহিদ মিনারের নকশা করেছিলেন। ভাষা আন্দোলনে অবদানের জন্য ২০১৪ সালে তাকে মরণোত্তর একুশে পদক প্রদান করা হয়েছিল।
বদরুল আলম ১৯২৯ সালে শেরপুরে জন্মগ্রহণ করেন। তার বাবার নাম নাসির উদ্দিন আহমদ ও মায়ের নাম তহুরুন্নেছা। তার পৈতৃক নিবাস নারায়ণগঞ্জের সোনারগাঁওয়ে। তিনি ময়মনসিংহ জিলা স্কুল থেকে মাধ্যমিক পরীক্ষায় উত্তীর্ণ হবার পর মুন্সিগঞ্জের হরগঙ্গা কলেজ থেকে উচ্চ মাধ্যমিক পরীক্ষায় উত্তীর্ণ হন। এরপর, তিনি ঢাকা মেডিকেল কলেজে ভর্তি হন। ১৯৫৬ সালে তিনি সেখান থেকে এমবিবিএস ডিগ্রি লাভ করেন। তিনি ভাষা আন্দোলনে অংশগ্রহণ করেছিলেন। তিনি প্রথম শহিদ মিনারের নকশা করেছিলেন।
পড়াশোনা শেষ করার পর বদরুল আলম ঢাকা মেডিকেল কলেজে চাকরির জন্য আবেদন করেন কিন্তু, পদ খালি না থাকায় তিনি চাকরি পান নি। এরপর, তিনি পশ্চিম পাকিস্তান গমন করেন ও সেখানকার আদোয়ালের একটি হাসপাতালে চাকরি করা শুরু করেন। তারপর, ১৯৫৭ সালে তিনি চাকরি ছেড়ে দিয়ে পেশাওয়ারের একটি মেডিকেল কলেজে ১৯৫৭ সালে এনাটমি বিভাগের প্রভাষক পদে যোগদান করেন। ১৯৬১ সালে তিনি উচ্চশিক্ষা অর্জনের জন্য যুক্তরাজ্য গমন করেন। ১৯৬৭ সালে নিজ দেশে ফিরে আসেন তিনি।
১৯৭০ সালে পাকিস্তান সিভিল সার্ভিস পরীক্ষায় উত্তীর্ণ হবার পর বদরুল আলম স্যার সলিমুল্লাহ মেডিকেল কলেজের সহকারী অধ্যাপক হিসেবে নিযুক্ত হন। ১০ বছর সেখানে চাকরি করার পর তাকে ঢাকা মেডিকেল কলেজে বদলি করা হয়।
বদরুল আলম ১৯৮০ সালের ১০ ডিসেম্বর মৃত্যুবরণ করেন। মৃত্যুর পর ২০১৪ সালে তিনি ভাষা আন্দোলনে অবদানের জন্য মরণোত্তর একুশে পদক লাভ করেন।